
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1504 

20 Ιουνίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθιέρωση διαφορετικού ωραρίου λειτουργίας των 
δημοτικών αθλητικών και πολιτιστικών χώρων του 

Δήμου Φυλής. 1 

Καθιέρωση θερινού ωραρίου απασχόλησης των ερ¬ 
γαζομένων φυλάκων των παιδικών χαρών του Δή¬ 
μου Περιστεριού. 2 

Παροχή εξουσιοδότησης υπογραφής «Με εντολή 
Αντιπεριφερειάρχη» στο Διευθυντή και στους 
Προϊσταμένους Τμημάτων της Διεύθυνσης Με¬ 
ταφορών και Επικοινωνιών της Περιφερειακής 


Ενότητας Λάρισας. 3 

ΑΠΟΦΑΣΕΙ Σ 

Αριθμ. 29119/24169 (1) 


Καθιέρωση διαφορετικού ωραρίου λειτουργίας των δη¬ 
μοτικών αθλητικών και πολιτιστικών χώρων του Δή¬ 
μου Φυλής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α727-12-2010). 

2. Τις διατάξεις του άρθρου 280 του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α707-06-2010). 

3. Τις διατάξεις του άρθρου 36 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728-06-2007). 

4. Την υπ’ αριθμ. 116/2013 απόφαση του Δημοτικού Συμ¬ 
βουλίου Φυλής περί καθιέρωσης διαφορετικού ωραρίου 
λειτουργίας των δημοτικών αθλητικών και πολιτιστικών 
χώρων του Δήμου, αποφασίζουμε: 

Καθιερώνουμε: α) τη λειτουργία του γραφείου για 
θέματα πολιτισμού, αθλητισμού και νέας γενιάς του 
Τμήματος Παιδείας, Δια Βίου Μάθησης και Πολιτισμού 
και του Τμήματος Ωδείου της Διεύθυνσης Προστασί¬ 


ας Παιδείας και Πολιτισμού του Δήμου Φυλής, όλες 
τις ημέρες του μήνα, συμπεριλαμβανομένων Κυριακών 
και εξαιρέσιμων, λόγω της ιδιαίτερης φύσης των αρ¬ 
μοδιοτήτων τους (διεξαγωγή αγώνων, προπονήσεων 
αθλητικών συλλόγων, αθλητικών προγραμμάτων ΓΓΑ, 
σχολικών προγραμμάτων, λειτουργία πολιτιστικών και 
πνευματικών κέντρων, φιλαρμονικής, σχολών χορού, 
ζωγραφικής, γλυπτικής, διοργάνωση θεατρικών παρα¬ 
στάσεων, συναυλιών, κ.τ,λ.) ως εξής: 

• Κολυμβητήριο, Κλειστό Γυμναστήριο Αγίου Νικολάου 
Δροσούπολης, Κλειστό Γ υμναστήριο Ζωφριάς, Κλειστό 
Γυμναστήριο Ζεφυρίου «Σπάρτακος», Κλειστό Γυμνα¬ 
στήριο Λυκείου Ζεφυρίου, Δημοτικό Στάδιο Ακράτητου, 
Πανόραμα: 15ωρη λειτουργία από 07:00 έως 22:00, 

• Κολυμβητήριο: 15ωρη λειτουργία από 07:00 έως 

22 : 00 , 

• Κολυμβητήριο που στεγάζεται το Χοροθέατρο: 
15ωρη λειτουργία από 07:00 έως 22:00, 

• Κτίριο ΔΕΤΕΑΛΑ - Οικισμός Γεννηματά 11, Νηπιαγω¬ 
γείο Ζωφριάς, όπου στεγάζονται τα Εικαστικά: 15ωρη 
λειτουργία από 07:00 έως 22:00, 

• Τμήμα Ωδείου που στεγάζεται επί της οδού Δημαρ¬ 
χείου 8: Ιίωρη λειτουργία από 10:00 έως 21:00 (κατά τις 
περιόδους των σχολικών διακοπών το ωράριο λειτουρ¬ 
γίας είναι 08:00 έως 16:00), 

β) τη λειτουργία του Γ ραφείου Καθαριστριών Εσωτε¬ 
ρικού Χώρου της Διεύθυνσης Διοικητικών Υπηρεσιών σε 
12ωρη βάση, από 07:00 έως 19:00, όλες τις ημέρες του 
μήνα, συμπεριλαμβανομένων Κυριακών και εξαιρέσιμων, 
για την κάλυψη των αναγκών καθαριότητας των κάθε 
είδους κτιριακών εγκαταστάσεων και χώρων του Δήμου, 
όπως περιγράφονται στην υπ’ αριθμ. 116/2013 απόφαση 
Δημοτικού Συμβουλίου Φυλής. Από τις διατάξεις της 
απόφασης αυτής προκαλείται καμία επιπλέον δαπάνη 
50.000,00 € περίπου σε βάρος του προϋπολογισμού 
2013 του Δήμου που θα βαρύνει τους ΚΑ: 10.6012.10001, 

15.6012.10001, 20.6012.10001, 35.6012.10001, 10.6022.10001, 

15.6022.10001, 20.6022.10001,10.6042.10001, 20.6042.10001, 
20.6012.10002,20.6022.10007,20.6042.10003,15.6022.10003, 
20.6012.10003,20.6022.10008,20.6042.10008, ανάλογη δα¬ 
πάνη ύψους 75.000,00 € περίπου θα προκληθεί και τα 
επόμενα έτη που θα βαρύνει τους ίδιους κωδικούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΗΣ ΚΑΛΟΓΕΡΟΠΟΥΛΟΣ 
-♦- 

Αριθμ. 30168/25013 (2) 

Καθιέρωση θερινού ωραρίου απασχόλησης των εργα¬ 
ζομένων φυλάκων των παιδικών χαρών του Δήμου 
Περιστεριού. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α'/27-12-2010). 

2. Τις διατάξεις του άρθρου 280 του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α'/07-06-2010). 

3. Τις διατάξεις του άρθρου 36 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α'/28-06-2007). 

4. Την υπ’ αριθμ. 140/2013 απόφαση του Δημοτικού 
Συμβουλίου Περιστεριού περί καθιέρωσης θερινού ωρα¬ 
ρίου απασχόλησης των εργαζομένων φυλάκων των παι¬ 
δικών χαρών του Δήμου, αποφασίζουμε: 

Καθιερώνουμε διακεκομμένο θερινό ωράριο απασχό¬ 
λησης των φυλάκων των παιδικών χαρών του Δήμου 
Περιστεριού, ως εξής: από 09:00 έως 13:00 και από 17:00 
έως 21:00, από το μήνα Μάιο έως και το πρώτο δεκαπεν¬ 
θήμερο του Οκτωβρίου, για την καλύτερη εξυπηρέτηση 
του κοινού το διάστημα αυτό, όπως αναφέρεται στην 
υπ’ αριθμ. 140/2013 απόφαση του Δημοτικού Συμβουλίου 
Περιστεριού. Από τις διατάξεις της απόφασης αυτής 
δεν προκαλείται επιπλέον δαπάνη σε βάρος του προ¬ 
ϋπολογισμού οικονομικού έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2013 

Ο Γ ενικός Γ ραμματέας Αποκεντρωμένης Διοίκησης 
ΔΗΜΗΤΡΗΣ ΚΑΛΟΓΕΡΟΠΟΥΛΟΣ 
-♦- 

Αριθμ. οικ/16634 (3) 

Παροχή εξουσιοδότησης υπογραφής «Με εντολή Αντι- 
περιφερειάρχη» στο Διευθυντή και στους Προϊστα¬ 
μένους Τμημάτων της Διεύθυνσης Μεταφορών και 
Επικοινωνιών της Περιφερειακής Ενότητας Λάρισας. 

Η ΑΝΤΙΠΕΡΙΦΕΡΕΙΑΡΧΗΣ ΛΑΡΙΣΑΣ 

Έχοντας υπόψη: 

Τις διατάξεις: 

1. Τ ις διατάξεις των άρθρων 3,113,114,160,186 και 282 
του ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του άρθρου 6 παρ. 11 του ν. 4071/2012 
(ΦΕΚ 85/2012/τ.Α') «Ρυθμίσεις για την τοπική ανάπτυξη, 
την αυτοδιοίκηση και την αποκεντρωμένη διοίκηση Εν¬ 
σωμάτωση οδηγίας 2009/50/ΕΚ». 


3. Τις διατάξεις του άρθρου 9 του Κώδικα Διοικητικής 
Διαδικασίας (ν. 2690/1999). 

4. Τις διατάξεις του άρθρου 7 παρ. 2 περ. β του 
ν. 3469/2006 «Εθνικό Τυπογραφείο, Εφημερίς της Κυ¬ 
βερνήσεως και λοιπές διατάξεις». 

5. Τ ις διατάξεις του άρθρου 90 παρ. 3 του Κώδικα 
Νομοθεσίας για την Κυβέρνηση και τα κυβερνητικά όρ¬ 
γανα που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

6. Τον αριθμ. 129/2010 (ΦΕΚ 222/10 τ.Α') «Οργανισμός 
της Περιφέρειας Θεσσαλίας». 

7. Την υπ’ αριθμ. 1/03-01-2011 (ΦΕΚ 3/2011 τ.Β') απόφα¬ 
ση του Περιφερειάρχη Θεσσαλίας «Ανάθεση άσκησης 
τομέων αρμοδιοτήτων στην Αντιπεριφερειάρχη της 
Περιφερειακής ενότητας Λάρισας». 

8. Την ανάγκη απλούστευσης των διαδικασιών για 
ταχύτερη διεκπεραίωση των υπηρεσιακών θεμάτων, κα¬ 
λύτερη εξυπηρέτηση των πολιτών και διασφάλιση της 
αποδοτικής και εύρυθμης λειτουργίας της Διεύθυνσης 
Μεταφορών και Επικοινωνιών της Περιφερειακής Ενό¬ 
τητας Λάρισας. 

9. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Θεσσαλίας, αποφασίζουμε: 

I. Οι κατωτέρω αρμοδιότητες της Δ/νσης Μεταφορών 
και Επικοινωνιών Π.Ε. Λάρισας θα ασκούνται αποκλειστι¬ 
κά από εμάς, λόγω της μείζονος σημασίας τους: 

1. Η χορήγηση αδειών ίδρυσης και λειτουργίας νέων 
πρατηρίων υγρών καυσίμων - υγραερίου και μικτών 
πρατηρίων, νέων πλυντηρίων και λιπαντηρίων, νέων 
σταθμών αυτοκινήτων και λοιπών νέων συναφών εγκα¬ 
ταστάσεων (αρχική άδεια). 

2. Η χορήγηση νέας άδειας λειτουργίας των εγκατα¬ 
στάσεων πρατηρίων υγρών καυσίμων - υγραερίου και 
μικτών πρατηρίων σε περίπτωση παραχώρησης - με¬ 
ταβίβασης της χρήσης ή της εκμετάλλευσης από άλλο 
πρόσωπο καθώς και σε περίπτωση ολοκλήρωσης των 
εγκεκριμένων εργασιών. 

3. Η προσωρινή ή οριστική αφαίρεση της άδειας λει¬ 
τουργίας πρατηρίων υγρών καυσίμων - υγραερίου και 
μικτών πρατηρίων, πλυντηρίων και λιπαντηρίων, σταθ¬ 
μών αυτοκινήτων και λοιπών συναφών εγκαταστάσεων, 
όταν διαπιστωθεί ότι έπαυσαν οι αρχικές προϋποθέσεις 
με τις οποίες χορηγήθηκε. 

4. Η κατ’ εξαίρεση χορήγηση οριστικών αδειών κυ¬ 
κλοφορίας φορτηγών ιδιωτικής χρήσης αυτοκινήτων 
σε ημεδαπά ή αλλοδαπά φυσικά ή νομικά πρόσωπα, 
τα οποία πραγματοποιούν στην Ελλάδα σημαντικές 
επενδύσεις ή σε επιχειρήσεις, οι οποίες υπάγονται σε 
αναπτυξιακούς νόμους. 

5. Η χορήγηση αδειών ίδρυσης, λειτουργίας και 
επέκτασης ιδιωτικών Κ.Τ.Ε.Ο., καθώς και η ανάκληση, 
προσωρινά ή οριστικά, της άδειας, αν διαπιστωθεί ότι 
έπαυσαν να ισχύουν οι προϋποθέσεις με τις οποίες 
χορηγήθηκε. 

6. Ο καθορισμός των υπεραστικών γραμμών λεωφο¬ 
ρείων, καθώς και της αφετηρίας, της διαδρομής, των 
στάσεων και του τέρματος κάθε λεωφορειακής γραμμής 
Κ.Τ.Ε.Λ. 

7. Ο καθορισμός του ελάχιστου αριθμού των υποχρε¬ 
ωτικών δρομολογίων κοινών, ταχέων και υπερταχέων 
του Κ.Τ.Ε.Λ. και η κατανομή αυτών ανά 24ωρο, μετά από 

εισήγηση του Κ.Τ.Ε.Λ. και γνώμη της Τοπικής Ένωσης 
Δήμων προκειμένου για υπεραστικές γραμμές. 

8. Η έγκριση για τη διενέργεια μεταφοράς επιβατών 
και εμπορευμάτων σε άγονες περιοχές. 

9. Η εποπτεία και ο έλεγχος της εκτέλεσης της υπε¬ 
ραστικής επιβατικής συγκοινωνίας και της λειτουργίας 
των επιχειρήσεων ή κοινοπραξιών που την εκτελούν. 

10. Η συγκρότηση του πειθαρχικού συμβουλίου επι¬ 
βολής κυρώσεων σε φορείς παροχής συγκοινωνιακού 
έργου και σε ιδιοκτήτες λεωφορείων και η συγκρότηση 
του συμβουλίου εφέσεων του π.δ. 246/2006. 

11. Η λήψη μέτρων για την αντιμετώπιση έκτακτων συ¬ 
γκοινωνιακών αναγκών. 

12.0 καθορισμός του ύψους κομίστρου στα όρια ευθύνης 
του Κ.Τ.Ε.Λ. 

13.0 καθορισμός κομίστρων υπεραστικών φορέων παρο¬ 
χής συγκοινωνιακού έργου, με βάση τις ρυθμίσεις της πα¬ 
ραγράφου 1 του άρθρου 10 του ν. 2963/2001 (ΦΕΚ 268 Α'). 

14. Η ανάκληση άδειας κυκλοφορίας υπεραστικού λεω¬ 
φορείου από τον κύκλο εργασίας μέσα στο ίδιο ημερο¬ 
λογιακό έτος. 

15. Η μεταφορά προσώπων σε συνέδρια, σεμινάρια, πο¬ 
λιτιστικές, αθλητικές και κοινωνικές εκδηλώσεις κ.λπ. από 
το οικείο Κ.Τ.Ε.Λ. εντός της περιφέρειας ή σε όμορους 
νομούς και για δρομολόγια χωρίς διανυκτέρευση των 
επιβατών, εφόσον διαπιστωθεί ανεπάρκεια τουριστικών 
λεωφορείων από την προβλεπόμενη επιτροπή και ο κα¬ 
θορισμός της συγκρότησης και του τρόπου λειτουργίας 
της ίδιας επιτροπής. 

16. Η καθιέρωση νέας υπεραστικής διαπεριφερειακής 
γραμμής, καθώς και ο καθορισμός των όρων συνεκμε¬ 
τάλλευσης αυτής στην περίπτωση που το Κ.Τ.Ε.Λ., στην 
περιοχή ευθύνης του οποίου βρίσκεται το τέρμα της 
γραμμής, δεχθεί τη συνεκμετάλλευση. 

17. Η ανάθεση της εκμετάλλευσης νέας υπεραστικής 
διαπεριφερειακής γραμμής στο Κ.Τ.Ε.Λ. που υποβάλλει 
σχετική αίτηση. Στην περίπτωση που το τέρμα της δι- 
απεριφερειακής γραμμής βρίσκεται σε νομό άλλης πε¬ 
ριφέρειας, η ανάθεση της εκμετάλλευσης αυτής γίνεται 
με κοινή απόφαση των περιφερειαρχών. 

18. Η ανάθεση στον οικείο δήμο της εκμετάλλευσης 
νέας αστικής και ενδοπεριφερειακής υπεραστικής 
γραμμής στην περίπτωση που η μέση πληρότητα των 
πρώτων έξι μηνών λειτουργίας και εκμετάλλευσης της 
γραμμής από το Κ.Τ.Ε.Λ., στο οποίο έχει χορηγηθεί η 
άδεια, αποδεικνύεται ότι είναι κατώτερη του 20% και το 
Κ.Τ.Ε.Λ. αρνηθεί την εκμετάλλευση της γραμμής, εφόσον 
όμως δεν έχει αρνηθεί την πρόταση για κάλυψη των 
απωλειών εσόδων στο ποσοστό του 20%. 

19. Η έκδοση απόφασης για προσωρινή και σε εξαιρε¬ 
τικές περιπτώσεις οριστική εξακολούθηση της λειτουρ¬ 
γίας μεταφορικής επιχείρησης οδικού μεταφορέα, σε 
περίπτωση θανάτου ή φυσικής ανικανότητας ή νομικής 
αδυναμίας του μεταφορέα επιβατών ή εμπορευμάτων. 

20. Η προσωρινή ή οριστική αφαίρεση στοιχείων κυ¬ 
κλοφορίας Φ.Ι.Χ. αυτοκινήτων σύμφωνα με την εκάστοτε 
ισχύουσα νομοθεσία. 

21. Η χορήγηση αδειών ίδρυσης και λειτουργίας 
Σχολών Επαγγελματικής Κατάρτισης Μεταφορέων 
(Σ.Ε.ΚΑ.Μ.), καθώς και η ανάκληση αυτών. 

22. Η χορήγηση αδειών ίδρυσης και λειτουργίας Σχο¬ 
λών Επαγγελματικής Κατάρτισης Οδηγών Οχημάτων Με¬ 


ταφοράς Επικίνδυνων Εμπορευμάτων (Σ.Ε.Κ.Ο.Ο.Μ.Ε.Ε.), 
καθώς και η ανάκληση αυτών. 

23. Η χορήγηση άδειας λειτουργίας επιχείρησης οδι¬ 
κής βοήθειας οχημάτων, ο έλεγχός τους και η επιβολή 
διοικητικών κυρώσεων σε περίπτωση που δεν εκπλη¬ 
ρώνουν τις κατά νόμο υποχρεώσεις τους ή τις εκπλη¬ 
ρώνουν κατά τρόπο πλημμελή. 

24. Η συγκρότηση Μικτών Κλιμακίων Ελέγχου Οχημά¬ 
των για τη νομιμότητα της κυκλοφορίας, της ασφάλειας 
και των εκπομπών καυσαερίων. 

25. Ο καθορισμός θέσεων στάσης ή στάθμευσης ΕΔΧ 
αυτ/των σύμφωνα με το άρθρο 5 του π.δ. 244/1987. 

26. Η έγκριση θέσης σε κυκλοφορία αυτοκινήτων επι¬ 
βατηγών δημόσιας χρήσης από δήμους ή επιχειρήσεις 
των Οργανισμών Τοπικής Αυτοδιοίκησης προς αντιμε¬ 
τώπιση λειτουργικών αναγκών τους, καθώς και ο καθο¬ 
ρισμός της χρονολογίας μέχρι της οποίας επιτρέπεται η 
κυκλοφορία των αυτοκινήτων αυτών, περιλαμβανομένης 
και της δυνατότητας παράτασής της. 

27. Η προσωρινή ή οριστική αφαίρεση της άδειας κυ¬ 
κλοφορίας και των πινακίδων Ε.Δ.Χ. αυτοκινήτων. 

28. Η χορήγηση άδειας σύστασης ανωνύμων εταιρειών 
και συνεταιρισμών από ιδιοκτήτες Ε.Δ.Χ. αυτοκινήτων. 

29. Η έκδοση απόφασης για αλλαγή έδρας Ε.Ι.Χ. οχη¬ 
μάτων, κατά το ν. 4070/2012 και η προσωρινή μεταφορά 
έδρας Ε.Δ.Χ. αυτοκινήτων. 

30. Ο καθορισμός, μετά από πρόταση της οικείας 
Δ.Ο.Υ., του χρηματικού ποσού που καταβάλλεται από 
ιδιοκτήτη Ε.Δ.Χ. οχήματος, προκειμένου να του επιτρα- 
πεί να συνεργαστεί με ιδιοκτήτη όμοιου οχήματος, που 
ανήκει σε άλλη διοικητική έδρα, για την εξυπηρέτηση 
συγκεκριμένης τουριστική περιοχής. 

31. Ο καθορισμός περιμετρικής ζώνης για την κυκλο¬ 
φορία Ε.Δ.Χ. αυτοκινήτων ύστερα από γνώμη της Περι¬ 
φερειακής Επιτροπής. 

32. Ο καθορισμός των δρομολογίων των επιβατικών 
πλοίων τοπικών γραμμών και η έγκριση των αποφάσεων 
των Λιμενικών Αρχών για τον καθορισμό των ναύλων, 
καθώς και οποιαδήποτε άλλη αρμοδιότητα μεταβιβά¬ 
στηκε ή θα μεταβιβαστεί και αφορά ναυτιλιακά θέματα. 

33. Η χορήγηση άδειας σε πλωτά μέσα, που κινούνται 
σε φυσικές και τεχνητές λίμνες, καθώς και σε πλωτούς 
ποταμούς για την άσκηση τουριστικών και συγκοινω¬ 
νιακών πλόων. 

34. Η συγκρότηση πειθαρχικών συμβουλίων για εκ¬ 
δίκαση παραβάσεων του κανονισμού λειτουργίας των 
Ε.Δ.Χ. αυτοκινήτων και η επιβολή των σχετικών κυρώσε¬ 
ων, καθώς και η σύσταση του Μικτού Κλιμακίου Ελέγχου. 

35. Ο καθορισμός και άλλων χώρων της ίδιας έδρας, 
εκτός των προβλεπόμενων, στους οποίους οι διαπρατ- 
τόμενες σοβαρές παραβάσεις Ε.Δ.Χ. αυτοκινήτων επι¬ 
σύρουν πειθαρχικές, καθώς και διοικητικές κυρώσεις. 

36. Η συγκρότηση περιφερειακής επιτροπής για τη 
ρύθμιση θεμάτων Ε.Δ.Χ. αυτοκινήτων (ο καθορισμός του 
εξωτερικού χρωματισμού είναι αρμοδιότητα των δήμων). 

37. Η πρόσκληση ενδιαφερομένων για απόκτηση νέας 
άδειας ΕΔΧ αυτ/των ή αντικατάσταση υφιστάμενων 
αδειών σε άλλου τύπου σύμφωνα με το ν. 4070/2012. 

38. Η έκδοση απόφασης σχετικά με τον αριθμό των 
ΕΔΧ αυτ/των ανά διοικητική έδρα σύμφωνα με το άρ¬ 
θρο 85 παρ. του ν. 4070/2012. 

39. Η έγκριση για την παραχώρηση θέσης σε κυκλο¬ 
φορία ΕΔΧ αυτοκινήτου σύμφωνα με το ν. 4070/2012. 

40. Η συγκρότηση επιτροπής για την προσωρινή ή 
οριστική αφαίρεση της άδειας λειτουργίας πρατηρίων 
υγρών καυσίμων - υγραερίου και μικτών πρατηρίων, 
πλυντηρίων και λιπαντηρίων, σταθμών αυτοκινήτων 
και λοιπών συναφών εγκαταστάσεων, καθώς και για 
τη σφράγιση αυτών. 

41. Η σφράγιση και η αποσφράγιση των εγκαταστάσε¬ 
ων πρατηρίων υγρών καυσίμων - υγραερίου και μικτών 
πρατηρίων, πλυντηρίων και λιπαντηρίων, σταθμών αυ¬ 
τοκινήτων και λοιπών συναφών εγκαταστάσεων. 

42. Η χορήγηση άδειας ίδρυσης, άδειας λειτουργίας 
και επέκτασης και η παραχώρηση - μεταβίβαση άδειας 
λειτουργίας συνεργείων επισκευής και συντήρησης αυ¬ 
τοκινήτων, μοτοσικλετών και μοτοποδηλάτων (περίπτω¬ 
ση αλλαγής εκμεταλλευτή). 

43. Η χορήγηση άδειας ίδρυσης και άδειας λειτουρ¬ 
γίας συνεργείων εγκατάστασης συστημάτων αερίων, 
υγραερίων, ή εναλλακτικών καυσίμων. 

44. Η προσωρινή ή οριστική αφαίρεση της άδειας λει¬ 
τουργίας συνεργείων επισκευής και συντήρησης αυτο¬ 
κινήτων, μοτοσικλετών και μοτοποδηλάτων. 

45. Η σφράγιση και η αποσφράγιση των εγκαταστάσε¬ 
ων συνεργείων επισκευής και συντήρησης αυτοκινήτων, 
μοτοσικλετών και μοτοποδηλάτων. 

46. Η χορήγηση άδειας ίδρυσης και άδειας λειτουργί¬ 
ας εμπορευματικών σταθμών και σταθμών υπεραστικών 
λεωφορείων. 

47. Η ανάκληση αδειών ίδρυσης και λειτουργίας κέ¬ 
ντρων θεωρητικής εκπαίδευσης υποψηφίων οδηγών 
(ΚΕ.Θ.Ε.Υ.Ο.). 

48. Η ανάκληση των αδειών ίδρυσης και λειτουργίας 
σχολών πρακτικής εκπαίδευσης υποψηφίων οδηγών 
αυτοκινήτων και μοτοσικλετών. 

49. Η ανάκληση της άδειας λειτουργίας υποκαταστη¬ 
μάτων σχολών οδηγών. 

50. Η η αφαίρεση της άδειας άσκησης επαγγέλματος 
εκπαιδευτή υποψηφίων οδηγών, καθώς και η επιβολή 
των προβλεπόμενων κυρώσεων για παραβάσεις της 
ισχύουσας νομοθεσίας. 

51. Η προσωρινή ή οριστική αφαίρεση της άδειας οδή¬ 
γησης αυτοκινήτων και μοτοσικλετών. 

52. Η προσωρινή ή οριστική αφαίρεση της ειδικής 
άδειας οδήγησης Ε.Δ.Χ. αυτοκινήτων. 

53. Η προσωρινή ή οριστική αφαίρεση της άδειας κυ¬ 
κλοφορίας αυτοκινήτων και μοτοσικλετών. 

54. Η ανάκληση μεταβιβάσεων Φ.Ι.Χ. αυτοκινήτων μετά 
από δικαστικές αποφάσεις. 

55. Η παραχώρηση απολεσθέντος δικαιώματος ιδανι¬ 
κού μεριδίου αυτοκινήτου δημόσιας χρήσης. 

56. Η ανάκληση των αδειών άσκησης επαγγέλματος 
οδικού μεταφορέα επιβατών και εμπορευμάτων και η 
επιβολή των προβλεπόμενων κυρώσεων σε περίπτωση 
διαπίστωσης παράβασης. 

57. Η συγκρότηση πρωτοβάθμιου και δευτεροβάθμιου πει¬ 
θαρχικού συμβουλίου και επιτροπών ελέγχου για την εφαρ¬ 
μογή του κανονισμού λειτουργίας των σχολών οδηγών. 

58. Η συγκρότηση δευτεροβάθμιας ιατρικής επιτροπής 
εξέτασης υποψηφίων οδηγών αυτοκινήτων και μοτο¬ 
σικλετών. 

59. Η συγκρότηση πρωτοβάθμιας επιτροπής εξετα¬ 
στών της πρακτικής εξέτασης υποψηφίων οδηγών και 
η συγκρότηση δευτεροβάθμιας επιτροπής εξεταστών 
της πρακτικής εξέτασης υποψηφίων οδηγών. 


60. Η συγκρότηση τριμελούς επιτροπής ανάδειξης 
εξεταστών των πρωτοβάθμιων και δευτεροβάθμιων επι¬ 
τροπών της πρακτικής εξέτασης υποψηφίων οδηγών 
οχημάτων. 

61. Η συγκρότηση συνεργείων ελέγχου περί ηλεκτρο- 
μαγνητικής συμβατότητας σύμφωνα με την υπ’ αριθμ. 
72145/2315/7-1-2009 (Β' 21) Υ.Α. 

62. Ο ορισμός τεχνικού ασφαλείας στο Δημόσιο ΚΤΕΟ 
Λάρισας. 

63. Η εξουσιοδότηση τεχνικών υπαλλήλων για την 
υπογραφή των δελτίων τεχνικού ελέγχου οχημάτων 
(Κ.Τ.Ε.Ο.). 

64. Η έκδοση απόφασης διεξαγωγής συμπληρωμα¬ 
τικού επιμορφωτικού σεμιναρίου τεχνικών υπαλλήλων 
Κ.Τ.Ε.Ο. 

65. Η εξουσιοδότηση ειδικευμένου προσωπικού του 
Κ.Τ.Ε.Ο. για οδικό τεχνικό έλεγχο καυσαερίων των κυ- 
κλοφορούντων οχημάτων από την κινητή μονάδα «πε¬ 
δίου». 

66. Η χορήγηση, η ανανέωση και η ανάκληση αδειών 
εγκατάστασης και λειτουργίας ραδιοσταθμών ΟΒ, κα¬ 
θώς και η σφράγισή τους. 

67. Η επιβολή διοικητικών κυρώσεων στους παραβάτες 
των κανονισμών λειτουργίας ερασιτεχνικών και πειρα¬ 
ματικών σταθμών ασυρμάτου, ειδικών ραδιοδικτύων και 
ραδιοσταθμών ΟΒ, καθώς και σχετικών τηλεπικοινωνι¬ 
ακών συστημάτων. 

68. Αποφάσεις συγκρότησης επιτροπών διενέργειας 
πρόχειρων μειοδοτικών διαγωνισμών προμήθειας υλικών 
και εκτέλεσης εργασιών. 

69. Αποφάσεις συγκρότησης επιτροπών παραλαβής 
υλικών και εργασιών. 

70. Η υπογραφή συμβάσεων με γιατρούς πρωτοβάθμι¬ 
ας ιατρικής εξέτασης υποψηφίων οδηγών αυτοκινήτων 
και μοτοσικλετών. 

71. Η έγκριση μετακίνησης εκτός έδρας για εκτέλε¬ 
ση υπηρεσίας του Διευθυντή εντός και εκτός της Πε¬ 
ριφερειακής Ενότητας Λάρισας και όλων των λοιπών 
υπαλλήλων εκτός της Περιφερειακής Ενότητας Λάρισας. 

72. Η χορήγηση άδειας (κανονική, αναρρωτική, εκπαι¬ 
δευτική, κ.λπ.) στο Διευθυντή της Υπηρεσίας. 

II. Εξουσιοδοτούμε τον Προϊστάμενο της Διεύθυν¬ 
σης Μεταφορών και Επικοινωνιών της Περιφερειακής 
Ενότητας Λάρισας να υπογράφει «Με εντολή Αντιπε- 
ριφερειάρχη» τα κατωτέρω έγγραφα και αποφάσεις 
αρμοδιότητας της υπηρεσίας: 

1. Η έγκριση σύστασης και λειτουργίας επιχειρήσεων 
εμπορευματικών και επιβατικών μεταφορών, η τροπο¬ 
ποίηση καταστατικών τους. 

2. Οι εντολές ελέγχου σχολών οδηγών, σχολών ΠΕΙ, 
σχολών ΣΕΚΟΟΜΕ, σχολών ΣΕΚΑΜ. 

3. Η συγκρότηση επιτροπής εξέτασης υποψηφίων για 
την απόκτηση ειδικής άδειας οδήγησης Ε.Δ.Χ. αυτοκι¬ 
νήτων. 

4. Η συγκρότηση μικτού συνεργείου διενέργειας ελέγ¬ 
χων για βεβαίωση παραβάσεων των κοινωνικών διατάξεων 
του τομέα οδικών μεταφορών (κανονισμοί 561/2006/ΕΚ 
και 3821/85/ΕΟΚ). 

5. Η έκδοση απόφασης διενέργειας εξετάσεων για 
χορήγηση πτυχίου χειριστή ασυρμάτου και ραδιοερα¬ 
σιτέχνη, καθώς και η συγκρότηση των σχετικών εξετα¬ 
στικών επιτροπών. 

6. Η χορήγηση άδειας ίδρυσης, άδειας λειτουργίας και 
επέκτασης συνεργείων ψηφιακού ταχογράφου. 

7. Η συγκρότηση μικτών συνεργείων ελέγχου και 
επιτροπής ακροάσεων για θέματα ηλεκτρομαγνητικής 
συμβατότητας. 

8. Η χορήγηση αδειών ίδρυσης και λειτουργίας σχο¬ 
λών πρακτικής εκπαίδευσης υποψηφίων οδηγών αυτο¬ 
κινήτων και μοτοσικλετών. 

9. Η χορήγηση άδειας λειτουργίας υποκαταστημάτων 
σχολών οδηγών. 

10. Η χορήγηση αδειών ίδρυσης και λειτουργίας κέ¬ 
ντρων θεωρητικής εκπαίδευσης υποψηφίων οδηγών 
(ΚΕ.Θ.Ε.Υ.Ο.). 

11. Η χορήγηση και η ανανέωση της άδειας άσκησης 
επαγγέλματος εκπαιδευτή υποψηφίων οδηγών. 

12. Η μετατροπή σε ελληνική ισχύουσας άδειας εκπαι¬ 
δευτή υποψηφίων οδηγών που εκδόθηκε από κράτος - 
μέλος της Ευρωπαϊκής Ένωσης. 

13. Η μετατροπή σε ελληνική ισχύουσας άδειας εκπαι¬ 
δευτή υποψηφίων οδηγών που εκδόθηκε από κράτος - 
μέλος της Ευρωπαϊκής Ένωσης. 

14. Η έκδοση απόφασης έγκρισης σχεδιαγραμμάτων 
σε περίπτωση μεταβολής - τροποποίησης στοιχείων 
των εγκαταστάσεων πρατηρίων υγρών καυσίμων - 
υγραερίου και μικτών πρατηρίων ή επέκτασης των 
εγκαταστάσεων (εγκατάσταση συστήματος ανάκτησης 
ατμών, προσθήκη αντλιών και δεξαμενών, προσθήκη 
κτίσματος, κ.λπ.). 

15. Ο ορισμός τεχνικών υπαλλήλων για τη διενέργεια 
επιθεωρήσεων και ελέγχων σε εγκαταστάσεις πρατηρί¬ 
ων υγρών καυσίμων - υγραερίου και μικτών πρατηρίων, 
πλυντηρίων, λιπαντηρίων και σταθμών αυτοκινήτων. 

16. Η συγκρότηση επιτροπών διενέργειας περιοδικών 
επιθεωρήσεων ελέγχου και αυτοψιών συνεργείων επι¬ 
σκευής και συντήρησης αυτοκινήτων, μοτοσικλετών και 
μοτοποδηλάτων. 

17. Η έγκριση του επαγγέλματος του τεχνίτη ψηφιακού 
ταχογράφου. 

18. Η χορήγηση άδειας άσκησης επαγγέλματος τε¬ 
χνίτη επισκευής και συντήρησης αυτοκινήτων, μοτοσι¬ 
κλετών και μοτοποδηλάτων και η επιβολή διοικητικών 
κυρώσεων σε περίπτωση διαπίστωσης παράβασης. 

19. Η χορήγηση εξουσιοδότησης σε συνεργεία επισκευ¬ 
ής και συντήρησης αυτοκινήτων για διάθεση Κάρτας 
Ελέγχου Καυσαερίων (Κ.Ε.Κ.), καθώς και η παρακολού¬ 
θηση και ο έλεγχος των Κέντρων Ελέγχου Καυσαερίων. 

20. Η χορήγηση εξουσιοδότησης σε συνεργεία επι¬ 
σκευής και συντήρησης αυτοκινήτων για τοποθέτηση 
ταξιμέτρων, συστημάτων περιορισμού ταχύτητας και 
ταχογράφων. 

21. Η συγκρότηση επιτροπής ελέγχου της αλήθειας 
δηλώσεων - βεβαιώσεων για προϋπηρεσία τεχνιτών 
αυτοκινήτων, μοτοσικλετών και μοτοποδηλάτων. 

22. Η χορήγηση σημειώματος μεταφοράς προσωπικού 
με φορτηγά οχήματα πέραν των επιτρεπόμενων θέσεων, 
όπου ο νόμος το επιτρέπει. 

23. Η χορήγηση κοινοτικής άδειας για διεθνή οδική 
μεταφορά επιβατών, για λογαριασμό άλλου, με πούλμαν 
και λεωφορεία, στο έδαφος της Κοινότητας, βάσει του 
Καν. (ΕΟΚ) αριθμ. 1073/2009 του Συμβουλίου της 12ης 
Οκτωβρίου 2009. 

24. Η έκδοση Βιβλιαρίου Φύλλων Πορείας για διε¬ 
θνή έκτακτα δρομολόγια που πραγματοποιούνται με 


πούλμαν και λεωφορεία μεταξύ κρατών - μελών, βάσει 
του του Καν. (ΕΟΚ) αριθμ. 1073/2009 και για έκτατα 
δρομολόγια ενδομεταφορών, βάσει του άρθρου 6 του 
Καν. (ΕΚ) αριθ. 12/98. 

25. Η χορήγηση βεβαίωσης για οδικές μεταφορές, για 
ίδιο λογαριασμό, που εκτελούνται με πούλμαν και λε¬ 
ωφορεία μεταξύ κρατών που είναι είτε κράτη - μέλη 
της Ε.Ε. είτε κράτη της ΕΖΕΣ, βάσει του άρθρου 13 του 
Καν. (ΕΟΚ) αριθμ. 684/92. 

26. Η έκδοση Βιβλίων Φύλλων Ελέγχου για απελευ¬ 
θερωμένες έκτακτες διεθνείς μεταφορές επιβατών με 
πούλμαν και λεωφορεία, προβλεπόμενα από τις πολυ¬ 
μερείς συμφωνίες Α30Β και ΙΝΤΕΒΒΙΙ3 (82/505/ΕΟΚ της 
12ης Ιουλίου 1982 και 2002/917/ΕΚ της 3ης Οκτωβρίου 
2002 αποφάσεις του Συμβουλίου αντίστοιχα). 

27. Η έκδοση απόφασης ανάθεσης σε υπαλλήλους 
της καταχώρησης στα βιβλιάρια μεταβολών, κατοχής 
και κυριότητας Φ.Ι.Χ., Φ.Δ.Χ., Λ.Ι.Χ., Λ.Δ.Χ. και Ε.Δ.Χ. αυτο¬ 
κινήτων των καταρτιζόμενων συμφωνιών μεταβίβασης. 

28. Η υπογραφή άδειας κυκλοφορίας Φ.Δ.Χ., Φ.Ι.Χ. άνω 
των 3,5 τόνων, Λ.Δ.Χ., Λ.Ι.Χ. και Ε.Δ.Χ. αυτοκινήτων (νέα 
άδεια, μεταβίβαση, αλλαγή κύριων χαρακτηριστικών, 
διορθώσεις λαθών, αντικατάσταση πινακίδων, άρση 
παρακράτησης κ.λπ.). 

29. Οι αποχαρακτηρισμοί αυτοκινήτων δημόσιας χρή- 
σης. 

30. Η χορήγηση πιστοποιητικού επαγγελματικής ικα¬ 
νότητας (Π.Ε.Ι.) οδηγών. 

31. Η έκδοση απόφασης διενέργειας εξετάσεων για τη 
χορήγηση πιστοποιητικού στους μαθητές των Σχολών 
Επαγγελματικής Κατάρτισης Οδηγών Οχημάτων Με¬ 
ταφοράς Επικίνδυνων Εμπορευμάτων (Σ.Ε.Κ.Ο.Ο.Μ.Ε.Ε.), 
καθώς και η συγκρότηση εξεταστικής επιτροπής. 

32. Η έκδοση απόφασης διενέργειας εξετάσεων για τη 
χορήγηση πιστοποιητικού επαγγελματικής ικανότητας 
οδικού μεταφορέα επιβατών ή εμπορευμάτων στους 
απόφοιτους των Σχολών Επαγγελματικής Κατάρτισης 
Μεταφορέων, καθώς και η συγκρότηση εξεταστικής 
επιτροπής. 

33. Η συγκρότηση επιτροπής ελέγχου και εποπτεί- 
ας των Σχολών Επαγγελματικής Κατάρτισης Οδηγών 
Οχημάτων Μεταφοράς Επικίνδυνων Εμπορευμάτων 
(Σ.Ε.Κ.Ο.Ο.Μ.Ε.Ε.). 

34. Η χορήγηση πιστοποιητικού (ΑϋΒ) στους μαθη¬ 
τές των Σχολών Επαγγελματικής Κατάρτισης Οδηγών 
Οχημάτων Μεταφοράς Επικίνδυνων Εμπορευμάτων 
(Σ.Ε.Κ.Ο.Ο.Μ.Ε.Ε.). 

35. Η συγκρότηση επιτροπής ελέγχου και εποπτείας 
των Σχολών Επαγγελματικής Κατάρτισης Μεταφορέων 
(Σ.Ε.ΚΑ.Μ.). 

36. Η χορήγηση πιστοποιητικών επαγγελματικής επάρ¬ 
κειας οδικού μεταφορέα επιβατών ή εμπορευμάτων. 

37. Η χορήγηση των αδειών άσκησης επαγγέλματος 
οδικού μεταφορέα επιβατών και εμπορευμάτων. 

38. Η προσωρινή λειτουργία μεταφορικής επιχείρησης 
Φ.Δ.Χ. ή Λ.Δ.Χ. στο όνομα κληρονόμου λόγω θανάτου 
του μεταφορέα. 

39. Ο προγραμματισμός θεωρητικής και πρακτικής 
εξέτασης υποψηφίων οδηγών οχημάτων. 

40. Η παραπομπή για επανεξέταση οδηγών αυτοκι¬ 
νήτων αμφιβόλου οδηγητικής ικανότητας και υγείας. 

41. Η σύσταση επιτροπών για διενέργεια τακτικών 
ελέγχων των σχολών οδηγών και των κέντρων θεωρη¬ 
τικής εκπαίδευσης υποψηφίων οδηγών. 

42. Η συγκρότηση επιτροπών και συνεργείων για τον 
έλεγχο εφαρμογής των διατάξεων που αφορούν τις 
χερσαίες μεταφορές. 

43. Η συγκρότηση επιτροπής καταστροφής πινακίδων 
οχημάτων. 

44. Η χορήγηση πτυχίου ραδιοερασιτέχνη. 

45. Η διενέργεια εξετάσεων και η χορήγηση άδειας 
άσκησης επαγγέλματος ραδιοηλεκτρολόγου και ραδι- 
οτεχνίτη. 

46. Η χορήγηση αδειών κατασκευής, κατοχής, εγκατά¬ 
στασης και λειτουργίας ερασιτεχνικών και πειραματικών 
σταθμών ασυρμάτου και ειδικών ραδιοδικτύων, καθώς 
και η ανάκληση αδειών λειτουργίας αυτών. 

47. Η σύσταση επιτροπής για τη διαπίστωση ταυτότη¬ 
τας οχήματος και χάραξης αριθμού πλαισίου. 

48. Η χορήγηση κοινοτικών αδειών Ευρωπαϊκής Ένω¬ 
σης (μπλε και θαλασσί κάρτες μεταφορικών επιχειρή¬ 
σεων Ι.Μ.Ε. και Φ.Δ.Χ. διεθνών μεταφορών). 

49. Η χορήγηση ροζ αδειών οδηγών σε πολίτες χω¬ 
ρών εκτός Ευρωπαϊκής Ένωσης που απασχολούνται σε 
μεταφορικές επιχειρήσεις. 

50. Τα μηνιαία και ετήσια στατιστικά στοιχεία ελέγχων 
αυτοκινήτων από το Κ.Τ.Ε.Ο. 

51. Η τοποθέτηση των υπαλλήλων της Υπηρεσίας σε 
Τμήματα και η ανάθεση καθηκόντων σ’ αυτούς. 

52. Η εσωτερική μετακίνηση των υπαλλήλων από Τμή- 
μα σε άλλο Τμήμα της Διεύθυνσης και η ανάθεση σ’ 
αυτούς και άλλων καθηκόντων ανάλογα με τις υπηρε¬ 
σιακές ανάγκες. 

53. Η χορήγηση άδειας (κανονική, αναρρωτική, κύησης 
και λοχείας, εκπαιδευτική κ.λπ.) των υπαλλήλων. 

54. Η έγκριση μετακίνησης των υπαλλήλων εκτός 
έδρας για εκτέλεση υπηρεσίας εντός της Περιφερεια¬ 
κής Ενότητας Λάρισας. 

55. Αποφάσεις και έγγραφα σχετικά με θέματα ηλε- 
κτρομαγνητικής συμβατότητας. 

56. Αποφάσεις ορισμού υπολόγων υπαλλήλων για την 
έκδοση διπλότυπων εισπράξεως και την είσπραξη του 
αντίστοιχου ποσού του ειδικού τέλους ελέγχου κατά 
κατηγορία οχήματος. 

57. Τον προϋπολογισμό της Διεύθυνσης, τα δικαιολο- 
γητικά δαπανών και θέματα αποζημιώσεων προσωπικού. 

58. Έγγραφα προς τους πολίτες και τις Υπηρεσίες 
(αποστολής φακέλων αυτοκινήτων, αδειών οδήγησης, 
πινακίδων κυκλοφορίας, απογραφικών δελτίων, στατι¬ 
στικών στοιχείων, αυτεπάγγελτης αναζήτησης δικαιολο- 
γητικών, πιστοποιητικών τελωνείου, βεβαιώσεων κ.λπ.). 

59. Σύσταση επιτροπών εκκαθάρισης του αρχείου εγ¬ 
γράφων της διεύθυνσης και καταστροφής αχρήστου 
υλικού και εγγράφων. 

60. Θέση στο «αρχείο» εγγράφων τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

61. Η υπογραφή προσκλήσεων συνεδρίασης πειθαρ¬ 
χικών συμβουλίων. 

III. Εξουσιοδοτούμε τους Προϊσταμένους Τμημάτων 
της Διεύθυνσης Μεταφορών και Επικοινωνιών της Πε¬ 
ριφερειακής Ενότητας Λάρισας να υπογράφουν «Με 
εντολή Αντιπεριφερειάρχη» τα κατωτέρω έγγραφα και 
αποφάσεις της υπηρεσίας: 

Α. Τον Προϊστάμενο του Τμήματος Γραμματειακής 
Υποστήριξης: 

1. Η επικύρωση αντιγράφων και η θεώρηση του γνή¬ 
σιου της υπογραφής. 


2. Έγγραφα επιστροφής δικαιολογητικών σε πολίτες, 
Υπηρεσίες, Οργανισμούς κ.λπ. 

3. Έγγραφα πληροφοριακά, αναζήτησης στοιχείων και 
δικαιολογητικών για θέματα αρμοδιότητας του Τμήματος 
και λοιπή αλληλογραφία, εκτός των εγγράφων που κατά 
την κρίση του θα πρέπει να υπογραφούν από το Διευθυντή. 

4. Θέση στο «αρχείο» εγγράφων τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

Β. Τον Προϊστάμενο του Τμήματος Χορήγησης Αδειών 
Οδήγησης: 

1. Η αρχική χορήγηση, η ανανέωση, η επέκταση, η 
έκδοση αντιγράφου, η αντικατάσταση λόγω απώλειας, 
φθοράς ή κλοπής, η μετατροπή ξένης σε ελληνική της 
άδειας οδήγησης όλων των κατηγοριών αυτοκινήτων 
και μοτοσικλετών. 

2. Η χορήγηση δελτίων στάθμευσης σε άτομα με ανα¬ 
πηρίες. 

3. Η χορήγηση ειδικής άδειας οδήγησης Ε.Δ.Χ. αυτο¬ 
κινήτων και η ανανέωση αυτής. 

4. Η χορήγηση βεβαιώσεων ασύρματης επικοινωνίας 
εκπαιδευτικών οχημάτων. 

5. Η υπογραφή δελτίων εκπαίδευσης και εξέτασης 
υποψηφίων οδηγών όλων των κατηγοριών. 

5. Η επικύρωση αντιγράφων και η θεώρηση του γνή¬ 
σιου της υπογραφής. 

6. Έγγραφα επιστροφής δικαιολογητικών σε πολίτες, 
Υπηρεσίες, Οργανισμούς κ.λπ. 

7. Έγγραφα πληροφοριακά, αναζήτησης στοιχείων και 
δικαιολογητικών για θέματα αρμοδιότητας του Τμήμα¬ 
τος και λοιπή αλληλογραφία, εκτός των εγγράφων που 
κατά την κρίση του θα πρέπει να υπογραφούν από το 
Διευθυντή. 

8. Θέση στο «αρχείο» εγγράφων τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

9. Η τήρηση Μητρώου οδηγών Ε.Δ.Χ. 

Γ. Τον Προϊστάμενο του Τμήματος Αδειών Κυκλοφορίας: 

1. Η υπογραφή άδειας κυκλοφορίας Ε.Ι.Χ. αυτοκινήτων 
και μοτοσικλετών (νέα άδεια, μεταβίβαση, αλλαγή κύρι¬ 
ων χαρακτηριστικών, διορθώσεις λαθών, αντικατάσταση 
πινακίδων, άρση παρακράτησης κ.λπ.), καθώς και άδειας 
δοκιμαστικής κυκλοφορίας Δ.Ο.Κ. επιβατικών, φορτηγών 
και μοτοποδηλάτων. 

2. Η υπογραφή άδειας κυκλοφορίας Φ.Ι.Χ. αυτοκινήτων 
κάτω των 3,5 τόνων (νέα άδεια, μεταβίβαση, αλλαγή 
κύριων χαρακτηριστικών, διορθώσεις λαθών, αντικατά¬ 
σταση πινακίδων, άρση παρακράτηση κ.λπ. 

3. Οι οριστικές διαγραφές αυτοκινήτων και μοτοσι¬ 
κλετών. 

4. Η επικύρωση αντιγράφων και η θεώρηση του γνή¬ 
σιου της υπογραφής. 

5. Έγγραφα επιστροφής δικαιολογητικών σε πολίτες, 
Υπηρεσίες, Οργανισμούς κ.λπ. 

6/Εγγραφα πληροφοριακά, αναζήτησης στοιχείων και 
δικαιολογητικών για θέματα αρμοδιότητας του Τμήμα¬ 
τος και λοιπή αλληλογραφία, εκτός των εγγράφων που 
κατά την κρίση του θα πρέπει να υπογραφούν από το 
Διευθυντή. 

7. Θέση στο «αρχείο» εγγράφων τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

8. Η τήρηση Μητρώου αδειών Ε.Δ.Χ. αυτοκινήτων. 

Δ. Τον Προϊστάμενο του Τεχνικού Τμήματος: 

1. Η έγκριση μελετών και σχεδίων οχημάτων. 

2. Ο καθορισμός βαρών φορτηγών αυτοκινήτων και 
συνδυασμών οχημάτων ιδιωτικής χρήσης, δημόσιας χρή¬ 
σης, εθνικών και διεθνών μεταφορών. 

3. Η θεώρηση πρακτικών επιθεώρησης του τεχνικού 
ελέγχου οχημάτων. 

4. Η θεώρηση σχεδιαγραμμάτων, τεχνικών εκθέσεων 
και προϋπολογισμών σε περίπτωση άδειας ίδρυσης, με¬ 
ταβολής - τροποποίησης στοιχείων των εγκαταστάσεων 
πρατηρίων υγρών καυσίμων - υγραερίου και μικτών πρα¬ 
τηρίων ή επέκτασης των εγκαταστάσεων (εγκατάσταση 
συστήματος ανάκτησης ατμών, προσθήκη αντλιών και 
δεξαμενών, προσθήκη κτίσματος, κ.λπ.), των συνεργείων 
οχημάτων, των σταθμών αυτοκινήτων, των αυτοτελών 
πλυντηρίων και των Ιδιωτικών Κ.Τ.Ε.Ο. 

5. Η διαπίστωση ταυτότητας οχήματος και η χάραξη 
νέου αριθμού πλαισίου κατόπιν σύστασης επιτροπής 
από το Διευθυντή. 

6. Η χορήγηση βεβαιώσεων για μη ύπαρξη εγκατάστα¬ 
σης του μηχανισμού περιοριστή ταχύτητας οχημάτων. 

7. Η έκδοση ειδικών αδειών ρυμούλκησης για επιβα¬ 
τικά ιδιωτικής χρήσης και φορτηγά ιδιωτικής χρήσης 
αυτοκίνητα. 

8. Η μεμονωμένη έγκριση τύπου οχημάτων μεταφοράς 
επικίνδυνων εμπορευμάτων. 

9. Η θεώρηση ομοίων αποτυπωμάτων κατά τον απο¬ 
χαρακτηρισμό των οχημάτων δημόσιας χρήσης. 

10. Η χορήγηση βεβαιώσεων για την τοποθέτηση 
υδραυλικής πόρτας. 

11. Η χορήγηση σχετικών βεβαιώσεων και πιστοποιη¬ 
τικών για εισαγόμενα μεταχειρισμένα οχήματα αντιρ- 
ρυπαντικής τεχνολογίας. 

12. Η επικύρωση αντιγράφων και η θεώρηση του γνή¬ 
σιου της υπογραφής. 

13. Έγγραφα επιστροφής δικαιολογητικών σε πολίτες, 
Υπηρεσίες, Οργανισμούς κ.λπ. 

14. Έγγραφα πληροφοριακά, αναζήτησης στοιχείων 
και δικαιολογητικών για θέματα αρμοδιότητας του Τμή¬ 
ματος και λοιπή αλληλογραφία, εκτός των εγγράφων 
που κατά την κρίση του θα πρέπει να υπογραφούν από 
το Διευθυντή. 

15. Θέση στο «αρχείο» εγγράφων τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

Ε. Τον Προϊστάμενο του Τμήματος Κ.Τ.Ε.Ο.: 

1. Η οργάνωση του περιοδικού τεχνικού ελέγχου των 
μηχανοκίνητων οχημάτων, κάθε είδους. 


2. Οι αποφάσεις για τον καθορισμό θέσεων ελέγχου 
και αντικειμένων ελέγχου στις θέσεις αυτές, σύμφωνα με 
τις διατάξεις της υπουργικής απόφασης 12078/1343/2004 
«Για τον τρόπο, τη διαδικασία και πιστοποίηση διενέρ¬ 
γειας του περιοδικού τεχνικού ελέγχου οχημάτων». 

3. Την παράταση προγράμματος πρόσκλησης για τε¬ 
χνικό έλεγχο οχημάτων. 

4. Τον τεχνικό έλεγχο διασκευών. 

5. Τα δελτία τεχνικού ελέγχου και καρτών καυσαερίων. 

6. Τα αντίγραφα δελτίων τεχνικού ελέγχου οχημάτων. 

7. Τη χορήγηση - ανανέωση πιστοποιητικού ΑΟ.Β. 
οχημάτων. 

8. Τα ημερήσια στατιστικά στοιχεία ελέγχων αυτοκι¬ 
νήτων του Κ.Τ.Ε.Ο. 

9. Τους δειγματοληπτικούς έλεγχους οχημάτων του 
Κ.Τ.Ε.Ο. 

10. Την επικύρωση αντιγράφων και η θεώρηση του 
γνήσιου της υπογραφής. 

11. Έγγραφα επιστροφής δικαιολογητικών σε πολίτες, 
Υπηρεσίες, Οργανισμούς κ.λπ. 

12. Έγγραφα πληροφοριακά, αναζήτησης στοιχείων 
και δικαιολογητικών για θέματα αρμοδιότητας του Τμή¬ 
ματος και λοιπή αλληλογραφία, εκτός των εγγράφων 
που κατά την κρίση του θα πρέπει να υπογραφούν από 
το Διευθυντή. 

13. θέση στο «αρχείο» εγγράφων τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

14. Την αλληλογραφία τεχνικών θεμάτων. 

V. θέματα ευρύτερης σημασίας. 

Ο Διευθυντής και οι Προϊστάμενοι όλων των Τμημά¬ 
των της Διεύθυνσης σε θέματα σοβαρά και ευρύτερης 
σημασίας να τα φέρουν προς υπογραφή στα ανώτερα 
ιεραρχικά όργανα. 

Σε όλες τις παραπάνω περιπτώσεις της παρούσας, 
αφόσον ο εκδοχέας υπογραφής κωλύεται ή απουσιάζει 
οι προαναφερόμενες αρμοδιότητες υπογραφής «Ε.Α.» θα 
ασκούνται από το νόμιμο αναπληρωτή αυτού. 

Η ισχύς της παρούσας αρχίζει από της δημοσίευσης 
της στην Εφημερίδα της Κυβερνήσεως. 

Η παρούσα απόφαση δεν προκαλεί δαπάνη σε βάρος 
του προϋπολογισμού του Κράτους ή της Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Μαΐου 2013 

Η Αντιπεριφερειάρχης 
ΕΙΡΗΝΗ ΚΑΡΑΛΑΡΙΩΤΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίοριρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Ιιίίρ://νννννν.βί. 9 Γ - θ-πΐ3ΪΙ: ννβόπΐ35ίβΓ.βΙ@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 2 Ο 1 5042006130008* - 













































































